Informasjon om Norsk nakke- og ryggregister (NNRR) til nye utredere

Norsk nakke- og ryggregister (NNRR) er et nasjonalt kvalitetsregister som omfatter tverrfaglige nakke- og ryggpoliklinikker. Formålet er å bedre kvaliteten på pasientbehandlingen ved hvert enkelt sykehus og gi handlingsgrunnlag for offentlige myndigheter. Resultatet i NNRR er tilgjengelig for utreder i samtid og bedrer derfor møtet med den enkelte pasient. Lykke til med bruk av registeret!

5 korte steg for helsepersonell ved utredende konsultasjon

* Logg inn via [**https://falk.nhn.no**](https://falk.nhn.no/) – trykk på Norsk nakke- og ryggregister, trygg «gå til registeret». Logg enten inn via ditt Buypasskort (jobb-IDkort) eller via BankID.
* Søk opp pasienten.
* Trykk på «pasientskjema før behandling» for pasientens svar. (Oversiktsdata kan overføres manuelt til journal).
* Trykk «tilbake til pasient» og deretter på «behandlerskjema» for å fylle ut helsepersonell-informasjon.
* Fyll ut behandlerskjema
* **Fyll inn besøksdato** (minimum dette steg og trykk deretter «lagre kladd» dersom skjema skal fullføres seinere slik at det legger seg på «egne uferdige skjem»!)
* Fyll ut alle punkter fortløpende. Trykk på spørsmålstegn-knapp for forklarende informasjon om hvordan spørsmålene skal besvares.
* Avslutt med «Ferdigstille»

Viktige rutiner:

* Slett behandlerskjema dersom pasienten **ikke** samtykker til å delta i registeret eller pasienten **ikke** møter og utredning avsluttes. Trykk på søppelkassetegnet til høyre i skjermbildet for å slette.
* Dersom det viser seg at pasienten absolutt **ikke** har en nakke- eller ryggproblemstilling skal også alle skjema slettes. Merkantilt lokalt skal også ha beskjed om at pasienten skal fjernes fra telling «potensielle pasienter til registeret».

Relevante nettlinker:

**NNRR sin nettside**: [her](https://unn.no/fag-og-forskning/medisinske-kvalitetsregistre/norsk-nakke-og-ryggregister)

**Brukermanual-link**:  [Registerbeskrivelse og brukerveiledning](https://unn.no/Documents/Kvalitetsregistre/Norsk%20nakke-%20og%20ryggregister/Brukermanual%2004.01.22.pdf)

**Resultatportalen:**  [her](https://www.kvalitetsregistre.no/registers/532/resultater)

**Webinarene finner du her:** [her](https://www.youtube.com/@NNRR_UNN)

Overføring til journal:

Man kan legge inn vedlagte frase i utredningsmal i journalsystem og skrive inn pasientens score. **Score fra NNRR skal kun tas med i journalnotat dersom resultatene diskuteres i konsultasjonen og er relevant for utredningen.** Her er forslag til frase:

**Resultater fra spørreskjema i Norsk Nakke- og Ryggregister**

Smerte: Smerteopplevelse (på skala 0 til 10 hvor 0 er ingen smerter og 10 er verst tenkelige smerter) er x i aktivitet og x i hvile i løpet av siste uke.

Oswestry funksjonsscore: Uttrykker funksjon i dagligliv, i aktivitet og i sosialt liv. Oswestry funksjonsskår er x som uttrykker x redusert funksjon

Neck disability index: Uttrykker nakkefunksjon. Neck disability index er x som uttrykker x redusert nakkefunksjon.

FABQ smerte og fysisk aktivitet: Svar på FABQ spørreskjema uttrykker ingen, noe eller mye unngåelsestenkning/unngåelsesadferd i forhold til bevegelse/aktivitet.

FABQ jobb: Svar på FABQ spørreskjema uttrykker ingen, noe eller mye unngåelsestenkning/unngåelsesadferd i forhold til jobb.

HSCL-10: HSCL-10 spørreskjema omhandler kroppslig og psykisk belastning. Verdier over 1.85 kan indikere behov for psykologiske støttetiltak. Pasientens verdi er x.

Subjektiv helsetilstand: På en skala fra 0 (verst tenkelige helsetilstand) til 100 (best tenkelige helsetilstand) er pasientens verdi x.

Avslutningsvis i notat:

*Vår poliklinikk er en del av Norsk Nakke- og Ryggregister. Hensikten er å forbedre kvaliteten på pasientbehandlingen. Pasienten har samtykket til deltakelse i registeret, og vil om 6 og 12 mnd motta et skjema som omhandler utbytte av utredningstilbudet og evt oppfølging som er gitt.*